15/03/2016 | Administración LocalMunicipal
Sada
Servizos Económicos
Bases reguladoras da XII Mostra de Teatro Concello de Sada. Premios Lugrís Freire

A Mostra de Teatro do Concello de Sada pretende fomentar a cultura en xeral e as artes escénicas en particular. Configúrase como unha cita anual na que teñan cabida os traballos presentados por compañías de teatro amador para servir de impulso favorecedor da participación popular na cultura e promover o teatro como medio de enriquecemento cultural dos veciños e veciñas. Con este certame inténtase achegar máis o Teatro á poboación de Sada, ofrecendo unha visión do panorama do teatro amador que se fai non só dende Galicia, senón que, na medida en que se apunten e saian seleccionadas, tamén noutras comunidades autónomas. Ademais, a Mostra pretende estimular e fomentar a participación cidadá activa, canalizada a través da actividade da Escola Municipal de Teatro de Sada. Por último, a Compañía Municipal de Teatro do Concello de Sada atopa nesta Mostra o lugar ideal no que facer a estrea das súas obras, e é un escaparate axeitado para os demais grupos de teatro afeccionado da localidade. En base ao exposto, as presentes bases regularán os premios e axudas para os participantes na XII Mostra de Teatro afeccionado de Sada.1. Poderán concursar todos os grupos afeccionados que teñan interese e que acepten as condicións que veñen explicadas nas Bases desta edición. Cada compañía presentará a concurso o número de obras que desexe, das cales só poderá ser seleccionada unha.2. As obras poderán ser representadas en calquera idioma, sendo necesaria a aprobación do comité organizador en caso de que se pretenda representar a obra seleccionada nun idioma diferente ó presentado na gravación en DVD.3. Poderán participar as compañías interesadas, independentemente da súa procedencia ou da súa participación en edicións previas desta Mostra. Non se aceptarán a concurso obras xa escollidas e representadas en edicións anteriores deste certame.4. Será por conta dos grupos participantes a autorización do autor da obra. Os dereitos de representación das obras presentadas correrán a cargo do Concello de Sada, como organizador da Mostra.1. A inscrición das obras presentadas ó certame será realizada por representante autorizado/a da compañía. A inscrición farase mediante escrito (axúntase modelo en anexo) no que deberá constar:  Título do espectáculo/autor.  Sinopse.  Duración.  Reparto.  Características técnicas (medidas da escenografía, plano de luces, etc.2. No modelo de inscrición deberán sinalarse, tamén, seguintes datos da compañía ou grupo:  Nome e apelidos.  Dirección.  Teléfonos.  Correo electrónico.  Domicilio fiscal da compañía ou grupo.  Declaración responsable de que a compañía ou grupo non está incursa en ningunha das causas de exclusión previstas no artigo 13 da Lei Xeral de Subvencións 3. Será imprescindible presentar, xunto coa inscrición, un vídeo do espectáculo completo, en formato DVD. O DVD utilizarase para as tarefas do comité de selección, aceptando os grupos ou compañías que poida ser visualizado polos membros deste comité e por cantos asesores sexan requiridos por eles. Salvo petición en contra, o material visual aportado nesta fase de selección arquivarase para o seu posible uso ou visualización dentro das actividades formativas da Escola Municipal de Teatro de Sada.4. Poderase substituír a presentación do DVD en formato físico por un enlace web, con calidade de imaxe e son suficientes. Este enlace deberá permitir a visualización da obra completa, ou, polo menos, a maior parte desta. Non será suficiente co envío de “avances/trailers” de presentación da obra.5. Xunto coa inscrición deberase presentar toda a documentación posible sobre o grupo ou compañía:  Historia da Compañía ou Grupo.  Críticas de prensa.  Certames ós que concorreu.  Fotografía/s en cor do espectáculo.  Plano de luces e necesidades técnicas.  Cartel da obra e programa de man.6. É obrigatorio presentar os datos pedidos nos apartados anteriores. Ademais, para poder facer efectivo o ingreso dos premios por selección, as compañías finalmente seleccionadas para participar na XII Mostra deberán aportar á organización un xustificante bancario dun número de conta do que sexan titulares, e no cal desexen recibir o importe correspondente por este concepto, como se establece no ARTIGO 7. A non ser que se indique outra cousa, tamén será ingresado nesa conta o importe dos premios do Xurado e do Público que poida chegar a gañar a compañía, conforme ó descrito no ARTIGO 7.7. A inscrición das obras poderá presentarse en persoa no Rexistro do Ilmo. Concello de Sada. Tamén se poderán presentar no rexistro de calquera órgano administrativo pertencente á Administración Xeral do Estado, no de calquera Administración da Comunidade Autónoma, ou nas oficinas de Correos. Nestes últimos casos, deberán ser logo enviados por correo postal, dirixidos a: XII MOSTRA DE TEATRO AFECCIONADO. CONCELLO DE SADA. Ilmo. Concello de Sada. Avenida da Mariña nº25. CP 15160 Sada, A Coruña. (O horario do Rexistro é de luns a venres de 9:00h. a 14:00h., e os sábados de 9:00h. a 13:00h.). 8. A inscrición das obras poderá realizarse mediante correo electrónico, enviando os modelos de inscrición debidamente cumprimentados, aportando a documentación requirida no ARTIGO 3. A conta habilitada para recibir inscricións por esta vía é: marcos. martinez@sada. dicoruna. es. O prazo límite de inscrición e entrega da documentación conclúe o 12 de marzo de 2016.1. A selección das obras será realizada por unha Comisión formada por persoas nomeadas pola Concellería de Cultura e Praias do Concello de Sada. Poderán ser incluídas nesta comisión o persoal docente e participantes da Cía. Municipal e da Escola Municipal de Teatro de Sada.2. A Comisión de Selección proporá unha lista de 4 espectáculos. Estes formarán o cartel da “XII MOSTRA DE TEATRO AFECCIONADO, CONCELLO DE SADA. PREMIOS LUGRÍS FREIRE”. 3. A selección realizarase en base a criterios artísticos de posta en escena e calidade interpretativa.4. A organización resérvase o dereito de incluír ata un máximo de dous espectáculos realizados por grupos de teatro locais de forma directa no certame. A organización proporá un xurado que será designado pola Alcaldía do Concello de Sada. Este xurado non terá por qué ser o encargado da selección das obras presentadas. Poderá estar formado por profesionais e persoas relevantes ou implicadas no mundo do Teatro e por representantes do Concello de Sada. Establécense os seguintes premios: 5. Establécese un premio de 400€ para as compañías seleccionadas para a fase da Mostra, que deberán representar a súa obra no auditorio municipal nas datas establecidas para a fase de concurso da XII Mostra. As compañías seleccionadas perderán todo dereito a recibir este premio si non fose posible representar a obra nalgunha das data dispoñibles para o certame.6. Un premio de 400€ ó mellor espectáculo para o xurado en base a criterios artísticos de calidade do texto escollido/creado, posta en escena, calidade das actuacións, escenografía, vestiario, uso do espacio escénico, proposta artística de iluminación e son. 7. Un premio de 300€ ó mellor espectáculo para o público, mediante a puntuación media acadada na votación directa que se organizará despois de cada función.8. Haberá un recoñecemento do xurado á mellor actriz. Valorarase a expresión corporal, a proxección da voz e a dicción, o traballo de construcción das personaxes, a coherencia da emoción que motiva a acción dos actores/actrices ó servicio das necesidades da historia que conta a obra. O premio será recoñecido con diploma e coa estatuíña oficial dos “Premios Lugrís Freire”. 9. Haberá un recoñecemento do xurado ó mellor actor en base aos mesmos criterios, tamén recoñecido con diploma e estatuíña. NOTAS:  Os grupos participantes con domicilio social en Sada non serán incluídos nos premios outorgados polo público. O Concello de Sada porá a disposición dos grupos seleccionados o material de iluminación e son que se detalla a continuación:  Truss eléctricos con 4 varas (1 para focos frontais con 12 circuítos, 1 cenital con 6 circuítos, unha contra de 6 circuítos e unha contra de 12 circuítos).  FOCOS: 2 recortes Strong; 14 pc Strong e Nota (1000Kw e 1200 Kw); 4 PAR (lente nº5).  2 módulos de dimmer Samson de 12 canais dobres cada un.  1 Mesa de luces ETC 1296 de 48 canais.  Mesa de son de 8 canais.  Reproductor de CD “Samson” e DVD “TASCAM”.  Amplificador e equipo de P. A. con 2 caixas de 500W, ampliables a 4 en caso necesario.  Caixa negra (sen telón de boca de escena).  Cada compañía deberá traer os filtros necesarios para a iluminación da súa obra. A organización prevé a posibilidade de completar a dotación técnica descrita, polo que se ofrece a coordinar cos grupos seleccionados a solución de calquera necesidade extra. En ningún caso realizaranse representacións con voz amplificada por microfonía (salvo efectos puntuais). 1. Realizaranse todas as representacións no Auditorio da Casa da Cultura Pintor Lloréns.2. As labouras de carga e descarga, así como a montaxe e desmontaxe de decorados e escenografía, serán realizadas por persoal da compañía ou grupo. As funcións de presentación das obras seleccionadas na XII Mostra de Teatro do Concello de Sada, Premios Pintor Lloréns, terán lugar en dúas fins de semana, dende o sábado 2 de abril ata o domingo 10 de abril de 2016, sendo o sábado 16 o da realización da Gala de Clausura e entrega de premios da XII Mostra. Sempre que sexa posible, a gala pechará coa estrea da última obra da Compañía Municipal de Teatro do Concello de Sada, ou ben doutra compañía invitada en caso de que o primeiro suposto non sexa posible. Todos os participantes, polo mero feito de selo, aceptan as presentes bases na súa totalidade. O órgano competente para a ordenación, instrucción e resolución do procedemento derivado das presentes bases será a Alcaldía. Sada a 18 de febreiro de 2016 O alcalde Benito Portela Fernández.